Rikunarita-ORG/Wikinium huggingface dataset:
# Week

Skematiese vergelyking van die klassieke planete se ordening (gereël in 'n sirkel) en die volgorde van dae in 'n week wat 'n 7/3-heptagram binne die sirkel vorm. Buite is die weeksdae se simbole: son (bo), maan (regs onder) en verdere langs die lyn tot Mars, Mercurius, Jupiter, Venus en Saturnus
'n **Week** is 'n periode van sewe (7) dae. Die eerste dag van die week in die Joodse, Christelike en Islamitiese kalender is Sondag, in ander stelsels (soos ISO 8601 en NEN 2772) val die eerste dag op 'n Maandag.

## Weeksdae

Die eerste dag van die week wêreldwyd:
   Sondag

   Maandag

   Vrydag

   Saterdag

In die meeste tale het die weeksdae 'n naam; in sommige tale word die dae egter genommer. Laasgenoemde kan tot verwarring lei, omdat die telling nie in alle betrokkene tale met dieselfde dag van die week begin nie. Só is byvoorbeeld Dinsdag in Russies вторник (letterlik: "tweede dag") en in Portugees *terça-feira* (letterlik: "derde dag").

In Romaanse en Germaanse tale is die sewe dae van die week algemeen na gode en hemelliggame genoem.

|  | Genoem na |
| --- | --- |
| Afrikaanse naam | in Romaanse tale | in Germaanse tale |
| Sondag | God | son |
| Maandag | maan | maan |
| Dinsdag | planeet / god Mars | Germaanse god Tiwaz / Thingsus |
| Woensdag | planeet / god Mercurius | Germaanse god Wodan |
| Donderdag | planeet / god Jupiter | Germaanse god Donar |
| Vrydag | planeet / godin Venus | Germaanse godin Freia |
| Saterdag | Sabbat | planeet / god Saturnus, Skandinawiese god Loki/Lodur |

## Eksterne skakels

* Wikimedia Commons het meer media in die kategorie Week.

* Wikiwoordeboek het 'n inskrywing vir week.

Dae van die week
Sondag | Maandag | Dinsdag | Woensdag | Donderdag | Vrydag | Saterdag
# Sekonde

Die **sekonde** is die SI-eenheid vir die meting van tyd. Tradisioneel word 'n sekonde gedefinieer deur die feit dat daar 60 sekondes per minuut is, 60 minute per uur en nominaal 24 uur in 'n dag. Die sekonde was dus 1/86 400 van 'n sonnedag (sinodiese dag). Die moderne definisie is egter die tyd waarin daar 9 192 631 770 oorgange tussen die hiperfynvlakke van die grondtoestand van 'n Sesiumatoom by 'n temperatuur van 0K plaasvind.

Een internasionale sekonde is gelyk aan:

* 1/60 minuut (1 minuut is gelyk aan 60 sekondes)
* 1/3 600 uur (1 uur is gelyk aan 3 600 sekondes)
* 1/86 400 dag (1 dag is gelyk aan 86 400 sekondes)

Daar is 31 536 000 sekondes in 'n gewone jaar, 31 622 400 sekondes in 'n skrikkeljaar, en 31 557 600 sekondes in 'n Juliaanse jaar.

## Eksterne skakels

* Wikimedia Commons het meer media in die kategorie Sekonde.
* Wikiwoordeboek het 'n inskrywing vir sekonde.
# Minuut

'n Stophorlosie. Die wyser voltooi een omwenteling per minuut.
'n **Minuut** is 'n eenheid waarmee tyd gemeet word. 'n Minuut is gelyk aan 60 sekondes. 'n Uur duur 60 minute en 'n dag duur 1440 minute.

Die internasionale wetenskaplike simbool is vir 'n minuut is "**min**".

## Bronne

## Eksterne skakels

* Wikiwoordeboek het 'n inskrywing vir minuut.
# Maand

Die maand April word op 'n kalender uitgebeeld.
’n Animasie van die Maan soos dit deur sy fases beweeg, soos in 2007 gesien. Dit gebeur binne omtrent 29,5 dae en dis waar die woord maand vandaan kom
'n **Maand** was oorspronklik gebaseer op die tyd wat die maan neem om 'n siklus van fases te voltooi. Die *kalender*- of *burgerlike maand* het vir praktiese redes 'n heelgetal aantal dae. Daarom kan die maande nie almal eweveel dae hê nie.

Met die Gregoriaanse kalender, en ander kalendersisteme wat op die sonjaar gebaseer is, is die lengte van die maand sodanig dat daar 12 maande in een jaar pas. Met sisteme wat op die maan gebaseer is, is die lengte van die maand sodanig dat dit sover moontlik met die sinodiese maand ooreenkom.

## Maande in die Westerse jaar

Die Westerse jaar bestaan uit die volgende maande:

| Maand | Aantal dae | Genoem na | Ander name |
| --- | --- | --- | --- |
| Januarie | 31 | die Romeinse god Janus | loumaand, ysmaand, wolfsmaand, hardmaand |
| Februarie | 28 of 29 | die Etruskiese god Februus | sprokkelmaand |
| Maart | 31 | die Romeinse god Mars | lentemaand |
| April | 30 | *aperire* ( = open in Latyn) | grasmaand |
| Mei | 31 | die Griekse godin Maia | bloeimaand, wonnemaand, Mariamaand |
| Junie | 30 | die Romeinse godin Juno | somermaand, weidemaand |
| Julie | 31 | die Romeinse veldheer Julius Caesar | hooimaand |
| Augustus | 31 | die Romeinse keiser Augustus Octavianus | oogstmaand |
| September | 30 | Latyn vir sewende maand | herfsmaand |
| Oktober | 31 | Latyn vir agtste maand | wynmaand, saaimaand |
| November | 30 | Latyn vir negende maand | slagmaand |
| Desember | 31 | Latyn vir tiende maand | wintermaand, feesmaand, kersmaand |

By die aanduiding van 'n tydsduur kan dit verwarrend wees omdat die lengte van 'n maand kan wissel van 28 tot 31 dae. 'n Stelling soos "2 maande en 20 dae" is darem onakkuraat in terme van aantal dae, tensy dit duidelik is op watter datum dié periode eindig. Bowendien kan "2 maande en 20 dae" plus "3 maande en 15 dae" byvoorbeeld "6 maande en 5 dae" wees, maar ook "6 maande en 4 dae". Selfs by 'n gegewe begindatum kan die uitkoms ook anders wees by verwisseling van die twee terme ("3 maande en 15 dae" plus "2 maande en 20 dae").

## Verwysings

## Eksterne skakels

* Wikimedia Commons het meer media in die kategorie Maand.

* Wikiwoordeboek het 'n inskrywing vir maand.
# WikiWoordeboek

WikiWoordeboek|  |
| Tipe webwerf | Wiki |
| Beskikbaar in | Meertalig |
| Eienaars | Wikimedia-stigting |
| URL | af.wiktionary.org |
| Registrasie | Opsioneel |
| Huidige status | Aktief |

**WikiWoordeboek** (Engels: *Wiktionary*) is 'n susterprojek van Wikipedia wat streef om 'n vrye meertalige wiki-woordeboek te skep. Die woordeboek bevat 'n lys van woorde met omskrywings, etimologieë, uitsprake en aanhalings.

Die Engelse WikiWoordeboek word op 12 Desember 2002 begin. Die meeste ander WikiWoordeboeke is op 1 Mei 2004 begin.

## Grootste WikiWoordeboeke

Die grootste WikiWoordeboeke (volgens aantal inskrywings in *alle* tale) is:

1. Die Franse WikiWoordeboek
2. Die Engelse WikiWoordeboek
3. Die Turkse WikiWoordeboek
4. Die Vietnameese WikiWoordeboek
5. Die Russiese WikiWoordeboek
6. Die Ido WikiWoordeboek ('n Kunsmatige taal)
7. Die Sjinese WikiWoordeboek
8. Die Griekse WikiWoordeboek
9. Die Tamilse WikiWoordeboek
10. Die Poolse WikiWoordeboek

Al hierdie weergawes het almal meer as 100 000 inskrywings. Die Nederlandstalige weergawe het in Oktober 2017 ongeveer 626 954 inskrywings terwyl die Afrikaanse een ongeveer 16 137 inskrywings het.

## Verwysings

## Eksterne skakels

* Die Afrikaanse WikiWoordeboek se tuisblad

|  |  |  |  |
| --- | --- | --- | --- |
|  | Wikimedia Stigting |  |  |
|
Projekte: Broeikas | Commons | Meta-Wiki | Wikibooks | Wikidata | Wikinews | Wikipedia | Wikiquote | Wikisource | Wikispecies | Wikiversity | Wikivoyage | WikiWoordeboek
Sien ook: Wiki | MediaWiki | QRpedia |
# Dagtyd

Sonopkoms in die Brisbane Water Nasionale Park, Australië
**Dagtyd** soos waargeneem op Aarde is die tydperk van die dag waartydens 'n gegewe plek natuurlike beligting van direkte sonlig ervaar. Dag vind plaas wanneer die Son bo die plaaslike horison verskyn, dit wil sê, enige plek op die aardbol se hemisfeer wat na die son kyk. In direkte sonlig kan die beweging van die son aangeteken en waargeneem word met behulp van 'n sonwyser wat 'n skaduwee gooi wat stadig beweeg gedurende die dag. Ander planete en natuurlike satelliete wat roteer relatief tot 'n lig primêre liggaam, soos 'n plaaslike ster, ervaar ook dagtyd, maar hierdie artikel bespreek hoofsaaklik dagtyd op Aarde.